ITAcademy
ITAcademy (ITAkademija) u  Beogradu je međunarodna obrazovna institucija koja se bavi školovanjem IT stručnjaka i nalazi se u ulici  Cara Dušana 34 u  Zemunu. Radi po zvaničnom ovlašćenju Cambridge odeljenja za međunarodne ispite i tri vodeće IT kompanije: Microsoft, Adobe i Apple.

ITAcademy je organizacioni deo kompanije LINKgroup koja se na internacionalnom nivou bavi profesionalnom edukacijom i sertifikacijom u različitim oblastima kroz veliku mrežu obrazovnih institucija, od srednjoškolskih do visokoškolskih.

Ova  škola je u dosadašnjem postojanju ostvarila veliki broj saradnja sa relevantnim ustanovama i ličnostima u cilju unapređenja predavanja, razmijene informacija i novih saznanja. Takođe su učestvovali u velikom broju IT događaja u cilju širenja svesti o informacionim tehnologijama.

IT Akademija je od 2017 godine, u saradnji sa Fondacijom Nj.K.V. Prestolonasljednika Aleksandra Karađorđevića, započela redovnu akciju poklanjanja besplatnih jednogodišnjih školovanja đacima generacije iz Srbije i Republike Srpske. Zahvaljujući ovoj saradnji svake godine će 25 maturanata, po izboru stručne komisije, imati priliku da besplatno pohađa neki od smjerova na IT Akademiji.

O školi 
Većina programa na ITAcademy traje 12 mjeseci tokom kojih se polaznici edukuju u izabranoj IT oblasti po intenzivnom sistemu sa akcentom na praktičnu primjenu naučenog u što ranijoj fazi školovanja. Primjenjuje se metoda nastave pod nazivom Arhitektura saznanja koja se zasniva na primjeni svih raspoloživih savremenih medija u prenosu znanja. U tom cilju polaznicima su na raspolaganju najsavremenija Distance Learning platforma, Online servis, ITAcademy Android aplikacija, Edu Wall, dostupnost profesora na chat konsultacijama 24h dnevno i drugi servisi. 

Centralni prostor ITAcademy nalazi se u Zemunu, dok se ostala sjedišta nalaze u Novom Sadu, Banja Luci, Sarajevu, Temišvaru, Bukureštu, Kijevu, Lavovu i Kišinjevu.

Sve sale u kojima se održavaju predavanja imaju projektore i kompletnu multimedijalnu opremu. Pored toga, određene sale opremljene su i interaktivnim tablama koje omogućavaju da polaznici aktivno učestvuju u predavanjima.

Sticanje prakse i interpersonalnih vještina olakšano je zahvaljujući Personal Development Programu koji omogućava usvajanje transverzalnih vještina, vještina komunikacije, timskog rada, analitičnosti i samopouzdanja. Servisi kao što su DesignStudio i ProgrammingFactory namijenjeni su polaznicima koji već tokom školovanja preuzimaju konkretne projekte za realne klijente. Sa akademijom je povezan i Centar za razvoj karijere koji za polaznike organizuje seminare na kojima gostuju stručnjaci iz relevantnih oblasti, obezbjeđuje prakse i prosleđuje oglase za posao u partnerskim kompanijama.

U organizaciji procesa predavanja učestvuje više desetina  nastavnika i saradnika.

Programi na ITAcademy 
Školovanje se izvodi na 30 smerova, koji su podeljeni u 6 odseka: Programming, Administration, Design & Multimedia, IT Business, 3D Design & CAD i Mobile Development.

U zavisnosti od izabranog smera, stiče se mogućnost polaganja za diplome i sertifikate odgovarajućih svetskih kompanija, a svaki polaznik stiče i sertifikat ITAcademy. 

 Na odseku Programming moguće je izabrati jedan od sledećih smerova: PHP Web Development, Java Development, Software Development, Microsoft Web Development, Microsoft Windows Development, Microsoft Development, Software Engineering.

 Odsek Design & Multimedia pruža mogućnost izbora jednog od smerova: Print & Graphic Design Program, Web Design Program, Video & Sound Production Program, New Media Design Program. 

 Polaznici zainteresovani za odsek Administration biraju između smerova: Microsoft Administration, Network Administration, Linux Administration. 

 Odsek IT Business podeljen je u 9 smerova i to: IT Management Program, E-Business & Internet Marketing Program, E-commerce & Entrepreneurship, Online Sales & E-business Development, Content & SEO, Online PR & Community Manager, Digital Media Manager, Digital Marketing Planner, Web Project Manager & Data Analyst. 

 Na odseku 3D design & CAD polaznici biraju jedan od četiri smera: Computer Aided Design Program, Architectural Design Program, Interior Design Program, Product Design Program. 

 Školovanje na odseku Mobile Development Department se izvodi na tri programa: Windows Phone Application Development, Android Development Program i iOS Development Program.

Načini školovanja 
ITAcademy obezbjeđuje pohađanje nastave na dva načina – tradicionalno, učenjem u učionici ili preko interneta, učenjem na daljinu . Online prenosi predavanja omogućeni su i za tradicionalne polaznike, što dodatno omogućuje da pohađanje nastave na Akademiji bude usklađeno sa drugim privatnim i poslovnim obavezama.

Za učenje preko interneta razvijena je posebna e-learning tehnologija. Polaznici koji se školuju online u mogućnosti su da slušaju sva predavanja kao i tradicionalni polaznici, da čitaju sve materijale, rješavaju testove i zadatke, rade sa profesorima i zakazuju konsultacije.

Sa druge strane, polaznici koji nastavu pohađaju tradicionalno, imaju na raspolaganju tehnički vrlo dobro opremljene učionice i pristup licencnim softverima.

Svako mjesto u učionicama ima rezervisan laptop. Na predavanjima se koriste projektori, interaktivne table i moderni alati za vođenje nastave.

Polaznici 
Po završetku školovanja, polaznici akademije pored znanja iz glavnih IT oblasti stiču i prestižne međunarodne sertifikate koje dodeljuju Cambridge University, Microsoft, Google, Zend Technologies, Adobe, CompTIA, Oracle, Cisco, Autodesk, MikroTik, Linux Professional Institute i dr.

Polaznici se aktivno uključuju u rad IT Akademije i dobijaju neophodnu praksu kroz servis škole LINK Apprentice Program. Neki od radova polaznika, kao što je na primjer interaktivni sajt "Putevima Tesle kroz Srbiju", su bili zapaženi i na nacionalnom nivou   .

Partnerstva i sertifikati 
Polaznici ITAcademy dobijaju zvaničnu i priznatu diplomu o odslušanom i završenom programu, kao i mogućnost da polažu za najprestižnije sertifikate u izabranim oblastima. 

U zavisnosti od smjera, po polaganju polaznici dobijaju i industrijska stručna zvanja od svjetski poznatih kompanija i specijalizovanih IT asocijacija:
 Cambridge International sertifikate 
 Adobe Certified Associate/Expert
 Oracle Certified Associate/Professional/Master/Expert
 Zend
 Autodesk/AutoCAD Certified User/Professional 
 IQN 
 ECDL
 Cisco CCNA
 Google AdWords/Analytics Certified Professional
 Linux Professional Certified

Spoljašnje veze 
 Zvanična internet prezentacija

Reference 

Obrazovanje u Srbiji